# **DECIZIA ETAPEI DE ÎNCADRARE**

## **Nr. proiect din 30.03.2016**

Ca urmare a solicitării de emitere a acordului de mediu adresate de **KEDVES ZSOLT**, cu domiciliul în com. Sândominic, str. Principală nr.689/A, Judetul Harghita, înregistrată la APM Harghita cu nr. 3448/24.04.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **30.03.2016**, că proiectul **„Înființare bazine piscicole”**, propus a fi amplasat în com. Sândominic, str. Principală nr.689/A, jud. Harghita. nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr.II, pct.1 lit.f;

…**b) Caracteristicile proiectului:**

**1.a. Mărimea proiectului:**

*Proiectul propus constă din înființarea unei ferme piscicole pe o suprafață totală de teren de 3458 mp, suprafața construită a păstrăvăriei fiind de 255,0 mp.*

Captarea apei se realizează din pârâul Sedloco printr-un prag de fund având înălțimea de 0,4 m fix +0,4 m demontabil. Pragul de fund este realizat din grinzi de lemn fixate, astfel ca să fie asigurat aval de secțiunea de captare debitul de servitute Qs=16,6 l/s.

Alimentarea cu apă a bazinelor este asigurată dintr-un cămin de captare tricompartimentat amplasat pe malul pârâului Sedloco.

Se prevăd trei bazine circulare cu diametre diferite:

-bazin 1:D=10 m, Vu=78,5 mc, adâncime apă H=1m

-bazin 2:D=10 m, Vu=78,5 mc, adâncime apă H=1m

- bazin 3:D=4 m, Vu=12,56 mc, adâncime apă H=1m

Necesarul total de apă pentru cele trei bazine piscicole este de 1288,92 mc/zi (14,91 l/s)

*Popularea bazinelor se va face cu puiet păstrăv cu gramaj cuprins între 10-25 g, în funcție de perioada populării.Furajarea se va face cu concentrate urmărind un sistem de creștere semiintensivă.*

Apele uzate din piscicultură se evacuează separate de la fiecrae bazin prin canal de evacuare într-un bazin collector cu capacitate V=7,2 mc. Bazinul collector este prevăzut cu filtru pentru reținerea peștilor și respective pentru filtrarea apei la evacuare în emisar. Debit evacuate: Qe=11,77 l/s.

Apele de spălare de la căminul de captare trec prin canalul de ocolire în bazinul colector de unde se evacuează în emisar.

**b. Cumularea cu alte proiecte**: -Nu este cazul. Conform Avizului de gospodărire a apelor nr.06/21.03.2016 emis de ABA Olt, SGA Harghita, pe pârâul Sedloco nu sunt alte folosințe de apă

**c. Utilizarea resurselor naturale**: Se utilizează apa captată din pârâul sedloco, cc. 1288,92 mc/zi, care după o filtrare se evacuează înapoi în pârâul Sedloco.

**d. Producţia de deşeuri**:

-*Deşeurile municipale amestecate cod 20.03.01 , vor fi transportate de către foperatori economici autorizați în acest sens.*

*-Deşeurile valorificabile de la instalații din dotare vor fi evidenţiate conform H.G.nr.856/2002 şi gestionate conform Legii nr.211/2011.*

**e. Emisii poluante, inclusiv zgomotul şi alte surse de disconfort**:

*- emisii în aer- în faza de realizare a lucrărilor vor fi emisii de gaze de eşapament rezultate în urma manipulării materialelor şi a transportării muncitorilor, aceste efecte vor fi doar temporare şi reduse.*

*- emisii în apă:-La realizarea lucrărilor: la realizarea bazinelor şi a lucrărilor hidrotehnice nu vor fi evacuări de ape cu suspensii.*

*-La finalizarea investiţiei: la punerea în funcţiune vor fi evacuări de ape tehnologice de la bazinele piscicole; care vor conţine substanţe organice de la hrana păstrăvilor şi de la dejecţiile acestora; aceste ape uzate vor fi filtrate înainte de evacuare și vor fi monitorizate cu frecvenţa şi metoda stabilită prin autorizaţie de mediu,*

*- emisii în sol:- prin lucrările proiectate nu vor fi emisii în sol, se va monitoriza starea utilajelor pentru a evita evacuările necontrolate de carburanţi şi lubrifianţi.*

*- zgomot:- generat de utilaje de construcţii va avea loc în perioada execuţiei lucrărilor efectuate în timpul zilei.*

**f. Riscul de accident**, ţinându-se seama în special de substanţele şi de tehnologie utilizate:

*-* :*- prin punerea în funcţiune a obiectivului aferent proiectului nu vor fi utilizate substanţe/preparate periculoase care ar putea genera fenomene de accidente.*

**2**. **Localizarea proiectului**:

**2.1.utilizarea existentă a terenului**:*- Terenul se află în intravilanul comunei Sândominic, în proprietate privată, conform Certificatului de Urbanism nr.18/31.03.2015, emis de Primăria Comunei Sândominic*

**2.2.relativa abundenţă a resurselor naturale din zonă, calitatea şi capacitatea regenerativă a acestora: -**nu este cazul

**2.3.capacitatea de absorbţie a mediului**:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate:*-nu este cazul*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului se situează la o distanţă de cc.6 km faţă de situl Natura 2000 ” Munţii Ciucului” ROSCI 0323.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă- intravilanul comunei Sândominic,*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

**1.1.**.Respectarea condiţiilor prevăzute în Avizului de gospodărire a apelor nr.06 din 21.03.2016, emis de ABA Olt, SGA Harghita

**1.2.** Captarea apei va fi amenajată astfel să permită menţinerea debitului salubru de 16,6 l/s pe sectorul pârâului Sedloco, cuprins între priza de captare şi punctul de evacuare din obiectiv

**1.3.**Concentraţiile maxime momentane de poluanţi evacuaţi în apele de suprafaţă în timpul realizării şi punerii în funcţiune a bazinelor piscicole, se vor încadra în valorile prescrise în anexa nr. 3 a Hotărârii Guvernului României nr. 188/2002, completat şi modificat prin H.G. nr.352/2005 – Normativ privind stabilirea limitelor de încărcare cu poluanţi la evacuarea în receptori naturali, NTPA-001/2005;

**2.** Popularea cu peşti a bazinelor se va executa numai cu specii de păstrăvi, conform documentaţiei depuse, iar hrănirea se va realiza numai cu granule, hrană concentrată; fiind interzisă utilizarea deşeurilor de abator, carne de cal etc.

**3.**Respectarea prevederilor Legii Apelor nr.107/1996, cu modificările şi completările ulterioare

**4.** Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

**5.** Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

**6.** În cazul în care la punerea în funcţiune a proiectului veți desfășura activitatea economică de -Acvacultura in ape dulci-cod CAEN 0322- aveţi obligaţia de a solicita şi de a obţine autorizaţie de mediu. Documentaţia va fi întocmită conform prevederilor Ordinului M.M.D.D. nr. 1798/2007**.**

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Ing. DOMOKOS László József

**Şef serviciu A.A.A.**

Ing. LÁSZLÓ Anna

**Întocmit,**

Ing. BOTH Enikő